Geseran velar bersuara

ialah sejenis bunyi konsonan yang terdapat dalam sebilangan bahasa lisan, dilambangkan oleh aksara  (suatu bentuk mirip huruf Yunani γ gama yang juga digunakan untuk bunyi ini dalam bahasa Yunani Moden) dalam Abjad Fonetik Antarabangsa (IPA) dan G dalam X-SAMPA.

Bunyi konsonan ini bunyi lazim menyebutkan huruf  Jawi atau R Rumi dalam seberapa loghat Melayu tertentu yakni loghat-loghat Negeri Sembilan, Kedah dan Pantai Timur Semenanjung; ia turut didapati dalam pinjaman bahasa Arab dan dilambangkan oleh  ghin Jawi atau dwihuruf gh Rumi, contohnya:  ghairah,  Afghan dan  baligh.

 Ciri-ciri 
Ciri-ciri :

 Cara artikulasinya adalah geseran, iaitu dihasilkan dengan menjerut aliran udara melalui saluran sempit di daerah artikulasinya.
 Daerah artikulasinya adalah velar, iaitu disebut dengan bahagian belakang lidah (dorsum) menyentuh lelangit lembut (velum).
 Jenis pembunyiannya adalah bersuara, iaitu pita vokal bergelar ketika penyebutan.
 Ini ialah satu konsonan lisan, iaitu udara dibenarkan keluar melalui mulut.
 Ini ialah satu konsonan tengah, iaitu dihasilkan dengan membenarkan arus udara mengalir melalui tengah lidah dan bukan sisinya.
 Mekanisme arus udaranya adalah egresif pulmonik, iaitu disebut dengan menolak udara keluar dari paru-paru melalui saluran vokal, dan bukannya dari glotis atau mulut.

 Rujukan 
Velar bersuara
Kategori:Konsonan velar